Yön tuuli vain

Yön tuuli vain on suomalaislaulaja Kari Tapion 13. studioalbumi vuodelta 1992. Albumi jäi Tapion viimeiseksi Musiikki-Fazerilla. Levyn tuottajana toimi Jaakko Salo ja sovituksista vastaavat Salon ohella Jari Puhakka sekä Kaj Westerlund. Puolet levyn sanoituksista on Turkka Malin käsialaa. Tapion edellisten levyjen tapaan mukana on sekä ulkomaisia käännöskappaleita sekä suomalaisia sävelmiä. Levyn tunnetuimpia kappaleita ovat ”Luoksesi Tukholmaan” sekä nimikappale ”Yön tuuli vain”.
Scandia julkaisi albumin vinyyli -ja CD-levyinä sekä C-kasettina vuonna 1992.
Tietoa kappaleista.
Albumin avausraitana on nimikappale ”Yön tuuli vain”, joka on käännös kreikkalaisesta sävelmästä ”Mazi gia panta”. Artisti laulaa kappaleen nuoruusvuosiensa tapaan hyvin puhtaasti ja karismallisesti. Jari Puhakan hento sovitus sopii sävelmään tyyliin ja koko laulu osoittaa Tapion kehittymisestä artistina. Avausraidan tapaan ”Yksin et viettää saa” on Turkka Malin suomentama ja Puhakan sovittama. Alun perin kappaleen levytti italialaislaulaja Christian nimellä ”Abbracciami amore mio” vuonna 1983. Tapion versio on voimakkaampi kuin Christianin alkuperäinen balladihenkinen tulkinta. Kappaleen ”Jos sä saisit sydämein” naislaulaja Annikki Tähti levytti Sauvo ”Saukki” Puhtilan kääntämänä oman versionsa kappaleesta ”If I Gave My Heart to You”. Kaj Westerlundin sovitus on rytmisesti hieman epäonnistunut, vaikka sovitusta vahvistaa muun muassa viulisti Jari Lappalainen. Myös albumin seuraava kappale ”Luoksesi Tukholmaan” on Westerlundin sovittama. Alkuperäisversio levytettiin Sir Douglas Quintet -yhtyeen toimesta nimellä ”Meet Me in Stockholm” vuonna 1983. Veikko Samulin säveltämän ja artistin itsensä sanoittaman kappaleen ”Elämän meri” sovitus on hyvin country-henkinen, vaikka kappaleen sanoitus liittyy mereen. ”Milloin saapuu hän” on edellisen kappaleen tapaan Tapion käännös kappaleesta ”Where the Boys Are”, joka kuultiin ensi kertaa samannimisessä elokuvassa vuonna 1960. Suomessa kappaleen levytti ensimmäisen kerran Matti Heinivaho vuonna 1961 Kari Tuomisaaren suomenkielisellä sanoituksella.
B-puolen avausraitana on Puhakan säveltämä ja sovittama ”Kohtalo peliin kun puuttui”, johon Mali teki sanoituksen. Kappale on perinteitä kunnioittava 1990-luvun alun tyyliin soitettu iskelmäkappale. Jori Sivonen sävelsi levylle kaksi kappaletta, joista ensin kuullaan Malin sanoittama ”Villihanhet”. Kappale kertoo Suomen luonnosta ja sen kauneudesta. Tuottaja Jaakko Salo sovitti kappaleen tyylikkäästi ja soittaa harmonikkaa ”Lapset Suomenmaan” on käännös vuoden 1990 Eurovision laulukilpailun voittajakappaleesta ””, jonka esitti italialaislaulaja Toto Cutugno. Malin käännös kuvaa suomalaisuuden myyttejä siinä missä alkuperäisessä kappaleessa kerrotaan Euroopan yhdentymisestä. Westerlund sovitti kappaleen pienelle kokoonpanolle, jossa soittavat ainoastaan kosketinsoittaja Westerlund, rumpali Vesa Aaltonen sekä taustalaulajat Katri Bergman ja Anita Pajunen. ”Susi jo syntyessään” on toinen Sivosen säveltämä kappale, jonka luontoaiheisen sanoituksen kirjoitti Kyösti Timonen. Westerlundin sovitus on hyvin sähköinen. Levyllä kuullaan myös artistin ensimmäinen julkaistu oma sävellys ”Lottovoitto on syntyä Suomeen”, johon sanoituksen teki Jukka Virtanen. Salo sovitti kappaleen country-henkiseksi ja siinä soittaa muun muassa steel-kitaristi Olli Haavisto. Suomalaisen populaarimusiikin tärkeimpiin tiennäyttäjiin kuulunut Toivo Kärki menehtyi huhtikuun lopussa 1992 ja albumin päätösraidaksi otettiin Kärjen säveltämä ”Kuin lapsena ennen”. Kappaleen ovat levyttäneet myös Henry Theel vuonna 1949 ja Olavi Virta kymmenen vuotta myöhemmin. Kärjen omassa sovituksessa Salo soittaa harmonikkaa ja pianoa sekä viulua Lappalainen.
Kappaleet.
B-puoli.
Lähteet:
(*) LP-levyn takakannessa ja keskiössä sovittajaksi mainittu Puhakka, mutta vuoden 2011 CD-kokoelman "Olen suomalainen – kaikki levytykset 1972 – 1992" mukaan kappaleen sovittanut Salo.
Tekijät.
Muusikot.
Lähde:
Tuotanto.
Lähteet: